OpenLLM-France/wikimedia huggingface dataset:
# Pimelodella martinezi

Pimelodella martinezi és una espècie de peix de la família dels heptaptèrids i de l'ordre dels siluriformes.

## Morfologia

Els mascles poden assolir els 6,8 cm de llargària total.

## Distribució geogràfica

Es troba a Amèrica: Veneçuela.

## Referències

* ↑ ITIS (anglès)
* ↑ Eigenmann C. H. & Eigenmann R. S. 1888. Preliminary notes on South American Nematognathi. I. Proc. Calif. Acad. Sci. (Ser. 2) v. 1 (pt 2). 119-172.
* ↑ BioLib (anglès)
* 1 2 FishBase (anglès)

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Albidella

Albidella és un gènere de plantes de la família de les alismatàcies. Actualment només se'n coneix un gènere, Albidella nymphaeifolia, anomenat anteriorment Echinodorus nymphaeifolius. És nativa de Cuba i de la península del Iucatan.

## Referències

* 1 2 «Kew World Checklist of Selected Plant Families». Arxivat de l'original el 2019-08-14. [Consulta: 19 agost 2015].

## Enllaços externs

* Herbarium specimen - Belize Arxivat 2014-05-14 a Wayback Machine.
* photo of herbarium specimen at Missouri Botanical Garden, collected Cuba in the 1860s, isolectotype of Alisma nymphaeifolium hence also of Albidella nymphaeifolia
* photo of herbarium specimen at Natural History Museum (London), collected Cuba in the 1860s, isolectotype of Alisma nymphaeifolium hence also of Albidella nymphaeifolia
* Encyclopedia of Life
# Billy Dee Williams

William December "Billy Dee" Williams (Nova York, 6 d'abril de 1937) és un actor, artista, cantant i escriptor estatunidenc. Va estar nominat al Primetime Emmy al millor actor per Brian's Song el 1972.

## Biografia

Va estudiar art dramàtic abans de començar la seva carrera a The Last Angry Man (1959), interpretant a un malvat del carrer, i va començar a actuar en diversos films durant els anys 1970, com The Out-of-Towners (1970), Hit! (1973), The Take (1974). També va treballar en diversos papers per a la televisió de l'època.
Va fer una interpretació a The Bingo Long Traveling Allstars & Motor Kings (1976) i va aparèixer en L'Imperi contraataca (1980), de la saga de Star Wars, interpretant el personatge de Lando Calrissian, paper que va repetir per la continuació de la saga El retorn del Jedi (1983). El 1981 va aparèixer al costat de Sylvester Stallone a Nighthawks.
A partir de llavors ha realitzat papers menors, com en el de la pel·lícula Batman de Tim Burton (1989), on interpretava el fiscal de Gotham City Harvey Dent.
Més recentment Billy Dee Williams ha aparegut en sèries com Lost, en el capítol 14 ("Exposé") de la tercera temporada. També ha actuat a Private Practice, Scrubs, White Collar i Modern Family.
Pel que fa a pel·lícules, l'any 2009 va protagonitzar un petit paper a la pel·lícula Fanboys amb la seva companya a Star Wars Carrie Fisher.
# Heura (proteïna vegetal)

Heura és un producte vegetal basat en proteïna de soja, oli d'oliva i aigua. Conté un alt contingut en ferro, fibra, proteïna i vitamina B₁₂ i per contra, no conté gluten ni conservants artificials.

## Origen

El creador Marc Coloma que fundà l'empresa Foods for Tomorrow el febrer de 2017 amb una plantilla de 25 treballadors, presentà l'abril d'aquell mateix any, després de dos anys treballant en l'elaboració d'un aliment 100% vegetal el qual estigués a l'alçada de la carn, un producte anomenat Heura el qual sortiria al mercat aquell mateix any. La motivació per aquest producte alimentari era oferir una opció basada només en proteïna vegetal i que pogués competir amb els productes carnis. L'elaboració d'Heura és a base d'extrusió humida de soja sense processat previ, junt amb aigua, oli d'oliva, sal, aromes i espècies variades com pebre vermell, pebre, gingebre, nou moscada, macís i cardamom. Per elaborar 1 kg d’Heura es necessiten 908 litres d'aigua, mentre que per obtenir 1 kg de carn de boví es necessitarien més de 15.000 litres d'aigua, segons dades de la mateixa empresa Foods for Tomorrow. A més, afirmen que per produir 1 kg de carn de boví es necessitaria una mitjana de 20 kg de cereals, mentre que per produir 1 kg d’Heura només es necessita 0.5 kg de soja.
L'heura promet ser un producte sostenible, nutritiu, fàcil de cuinar i apte per tota classe d'alimentació (incloent-hi vegetarians i vegans). A més, s'ofereix en dos tipus: amb textura i gust de pollastre i amb textura i gust de vedella. I entre aquests també "gust original", "gust especiat" i "gust mediterrani", així com en tres formats diferents: bocades, tires i tacs. Amb les tires s'ha fabricat una pizza. El tipus vedella es ven com a hamburguesa i també com a mandonguilles.
La preparació o cuina de l'Heura és similar a la de la carn, i es pot coure amb una mica d'oli a la paella o també guisar-ho i afegir-ho d'últim ingredient a un plat abans de servir, tot i que també es pot consumir sense cuinar.

## Referències

* 1 2 3 Méndez, Roberto «Heura, la nueva carne que causa furor: éstos son sus beneficios para la dieta». EL ESPAÑOL, 22-11-2019 [Consulta: 10 agost 2021].
* ↑ «FOODS FOR TOMORROW». Asociación Española de Startups. [Consulta: 10 agost 2021].
* ↑ Saiz, Yaiza «Alimentos: La proteína de soja ‘made in Barcelona’ que conquista a los grandes chefs». La Vanguardia, 03-09-2018 [Consulta: 10 agost 2021].
* ↑ «Alimentos veganos». Heura Foods. Arxivat de l'original el 13 de maig 2021. [Consulta: 10 agost 2021].
# Víctor Morales

Víctor Morales Salas (10 de maig de 1905 - 22 de maig de 1938) fou un futbolista xilè.

## Selecció de Xile

Va formar part de l'equip xilè a la Copa del Món de 1930.

## Referències

* ↑ Víctor Morales Fitxa i estadístiques a la FIFA
# Washington Beltrán Mullin

Washington Beltrán Mullin (Montevideo, 6 d'abril de 1914 - ibídem, 19 de febrer de 2003) va ser un polític, advocat i periodista uruguaià. Va ser president constitucional del Consell Nacional de Govern entre el 7 de febrer de 1965 i l'1 de març de 1966.

## Biografia

Era fill primogènit del polític Washington Beltrán Barbat, mort en un duel amb José Batlle y Ordóñez. Va iniciar la seva carrera pública a l'ésser electe diputat el 1943 pel Partit Nacional Independent, sent reelegit el 1950 i 1954.
Posteriorment, va fundar el grup Reconstrucción Blanca (llista 400), arran d'aquest fet va renunciar a la seva banca, el 1954, junt amb el seu germà Enrique perquè s'havien incorporat a aquest nou grup i havien estat elegits pel nacionalisme independent. El 1958 va contribuir a forjar la Unió Blanca Democràtica (UBD) amb llistes que sortien de l'"herrerisme".
Va ser Senador el 1958, va integrar la unió d'herreristas dissidents, i l'UBD, que va guanyar les eleccions.
Des de 1961 es va dedicar a codirigir el diari El País, un dels diaris de major tiratge de l'Uruguai i del qual el seu pare havia estat cofundador.
En les eleccions de 1962 va ser elegit conseller nacional de govern. Presidint el Consell Nacional de Govern entre 1965 i 1966.
Va finalitzar la seva vida política com a Senador el 1966 i 1971, per retirar-se posteriorment després del cop d'Estat de 1973.
En un dels seus últims editorials al diari va convocar als blancs a votar per Jorge Batlle Ibáñez, en el marc de la segona volta de les eleccions de 1999, en les que la ciutadania havia d'elegir entre Batlle i Tabaré Vázquez.

## Referències

* ↑ Evoquen la figura de Washington Beltrán. Diari El País

## Vegeu també

* Consell Nacional de Govern

## Enllaços externs

* Presidència de l'Uruguai Arxivat 2011-02-24 a Wayback Machine. (castellà)
# Washington Court House

Washington Court House és l'única ciutat i seu del Comtat de Fayette (Ohio) dels Estats Units d'Amèrica.

## Demografia

Segons el cens dels Estats Units del 2000 Washington Court House tenia 13.524 habitants, 5.483 habitatges, i 3.536 famílies. La densitat de població era de 810,8 habitants/km².
Dels 5.483 habitatges en un 31,1% hi vivien nens de menys de 18 anys, en un 46,5% hi vivien parelles casades, en un 13,7% dones solteres, i en un 35,5% no eren unitats familiars. En el 30,7% dels habitatges hi vivien persones soles el 14,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,93.
Per edats la població es repartia de la següent manera: un 25% tenia menys de 18 anys, un 8,1% entre 18 i 24, un 28,2% entre 25 i 44, un 22% de 45 a 60 i un 16,7% 65 anys o més.
L'edat mediana era de 37 anys. Per cada 100 dones de 18 o més anys hi havia 87 homes.
La renda mediana per habitatge era de 33.003 $ i la renda mediana per família de 40.721 $. Els homes tenien una renda mediana de 31.708 $ mentre que les dones 22.382 $. La renda per capita de la població era de 18.618 $. Aproximadament el 9% de les famílies i el 12,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Washington Court House». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Washington Court House». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Wellenstein

Wellenstein (luxemburguès Wellensteen) és una vila de la comuna de Schengen i antigua comuna al sud-est de Luxemburg, en el cantó de Remich. Comprèn les viles de Wellenstein, Bech-Kleinmacher i Schwebsange.

## Població

| Nacionalitat | Població | % |
| luxemburguesos | 882 | 69,67% |
| Forasters | 384 | 30,33% |
| - portuguesos | 202 | 15,96% |
| - francesos | 29 | 2,29% |
| - italians | 22 | 1,74% |
| - belgues | 20 | 1,58% |
| - alemanys | 44 | 3,48% |
| - iugoslaus | 15 | 1,18% |
| - altres | 52 | 4,11% |

## Evolució demogràfica

| Any | Població |
| 15/02/2001 | 1.266 |
| 01/01/2002 | 1.293 |
| 01/01/2003 | 1.296 |
| 01/01/2004 | 1.268 |
| 01/01/2005 | 1.297 |
# Çò des de Nadala

Çò des de Nadala és una casa de Begòs al municipi d'Es Bòrdes (Vall d'Aran) inclosa a l'Inventari del Patrimoni Arquitectònic de Catalunya.

## Descripció

Casal de secció rectangular,dipositat en el desnivell del vessant. La façana paral·lela a la "capièra" presenta obertures de fusta sota arcs de descàrrega en les dues plantes disposades simètricament (5-5), així com tres "lucanes" en "l'humarau". La coberta d'encavallades de fusta suporta un llosat de pissarra, amb les arestes reforçades de dos vessants, una estructura graonada de "penaus" per la banda que té un altre edifici adossat, i un "tresaigües"a llevant, de manera que la primera "humenèja" se situa en la pala principal, i la segona en l'angle contrari.Al darrere, en el carrer Era Hònt, només disposat d'una línia d'obertures. Els paraments conserven l'arrebossat antic que subratlla les cantonades ben travades i les obertures, sense cornisa en el ràfec.

## Referències

* ↑ «Çò des de Nadala». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 29 març 2019].
# Zuoz

Zuoz és un municipi del cantó dels Grisons (Suïssa), situat al districte de Maloja.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Zuqaqip

Zuqaqip fou el novè rei de la primera dinastia de Kish a Sumer posterior al diluvi (datat vers el 2900 aC). Apareix a la llista de reis sumeris on se li assigna un regnat de 900 anys. El seu nom vol dir "Escorpit".

## Fonts

* ↑ Hallo, William W. and William Kelly Simpson, The Ancient Near East: A History, Harcourt Brace Jovanovich, Inc., New York, 1971, p. 41
# Xavier Grau (desambiguació)

Xavier Grau (desambiguació) és el nom dels següents personatges:
* Xavier Grau (Barcelona, 1951 - Barcelona, 2020), pintor català
* Francesc Xavier Grau i Vidal (Lleida, 1958), catedràtic i investigador català
# Àsia (desambiguació)

«Àsia» té aquests significats:
* Geografia:
** Àsia, continent que forma part d'Euràsia.
** Àsia (província romana).
* Mitologia:
** Àsia fou el nom donat a Atenea a la Còlquida.
** Àsia (filla d'Oceà), una nimfa.
* Música:
** Asia (grup), grup de rock anglès.
* Internet: .asia, domini de primer nivell genèric d'Internet.
* Cinema: Asia Carrera, actriu estatunidenca de cinema pornogràfic.
Viccionari
# Zuihōden

El Zuihōdonin (en japonès: 瑞鳳殿) és un complex del mausoleu de Date Masamune i els seus hereus, els dàimio del Domini Sendai. Està situat a Sendai, prefectura de Miyagi, al Japó.
Segons la llegenda, quan Date Masamune, conegut com "el drac borni" (独眼竜) i fundador del domini Sendai, va morir el 1636, va deixar instruccions per a l'edificació d'un mausoleu, que va començar-se a construir-se l'any següent. Diversos dels dàimio i altres membres del clan Dati estan van ser enterrats en el mateix terreny. La majoria dels monuments van ser destruïts pels bombardejos i els incendis posteriors el 1945 i posteriorment reconstruïts en el seu estil original Momoyama.

## Referències

* ↑ Afshar, Dave. «A Brief History of the Zuihōden Mausoleum in Sendai, Japan». [Consulta: 2 maig 2020].
* ↑ Misra, Drisana. «A Pastiche Of Gold-Accented Kimono Prints In Sendai’s Zuihōden» (en anglès americà), 08-09-2012. [Consulta: 2 maig 2020].
# Zula (cràter)

Zula és un cràter d'impacte en el planeta Venus de 5 km de diàmetre. Porta el nom d'un antropònim txetxè, i el seu nom va ser aprovat per la Unió Astronòmica Internacional el 1997.

## Referències

* ↑ «Zula». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Zaoziórnaia

Zaoziórnaia (en rus: Заозёрная) és un poble de l'óblast de Kurgan, a Rússia, que en el cens del 2010 tenia 77 habitants.
# Șchei

Șchei (en búlgar: шкеи, shkei) era un antic exònim romanès que feia referència als grups de búlgars, especialment a Transsilvània i al nord de Valàquia. Com a nom, s’ha conservat en els noms de ciutats colonitzades al segle xiv per búlgars, en topònims (Dealu Schiaului a prop de Rășinari), hidrònims (riu Schiau, afluent del riu Argeş), cognoms (Schiau, Șchiau).
Es creu que la paraula deriva del llatí sclavis, una designació popular per als eslaus del sud (búlgars i serbis en particular) que també es va utilitzar en albanès (en la forma shqa i diverses variants dialectals) fins al segle xx.

## Pobles Șchei de Transsilvània

Entre les ciutats o barris que porten aquest rastre d'assentament búlgar, hi ha:
* Șcheii Brașovului a Brașov (hongarès: Bolgárszeg, alemany: Belgerei, nom tradicional romanès: Bulgărimea)
* Cergău Mic al comtat d'Alba (romanès: Cergău Șcheiesc, hongarès: Bolgárcserged)
Altres llocs de Transsilvània que solien estar habitats per diverses onades de búlgars eren Cergău Mare, Bungard, Vințu de Jos, Deva, Rusciori i Râșnov.

## Pobles Șchei de Valàquia i Moldàvia

* Șchei, un barri i antic assentament independent a Câmpulung establert pels búlgars Bogomil.
* Poble de Schiau a la comuna de Bascov, comtat d'Argeș
* Schiau (Urlați) i Schiau (Valea Călugărească) al comtat de Prahova
* Comuna Șcheia, al comtat de Suceava
* Comuna Șcheia, al comtat de Iași
* Poble de Șcheia a la comuna Alexandru Ioan Cuza, comtat de Iași

## Referències

* 1 2 Mușlea, Șcheii de la Cergău…
* ↑ Error: hi ha arxiuurl o arxiudata, però calen tots dos paràmetres.Demiraj, Bardhyl. «[Bardhyl Demiraj Sclavus "Slawe" im Albanischen: Sprach- und Kulturkontakt im Spiegel der Geschichte eines Ethnikons]» (en alemany). VideoOnline. Ludwig-Maximilians-Universität München, 12-01-2009. [Consulta: 4 agost 2012].
* ↑ Гюзелев, Боян. Албанци в Източните Балкани (en búlgar). София: Международен център за изследване на малцинствата и културните взаимодействия, 2004, p. 13. ISBN 954-8872-45-5. Arxivat 2011-07-24 a Wayback Machine.
* ↑ Балкански, Трансилванските (седмиградските) българи…
* ↑ Rădvan, Laurențiu. At Europe's Borders: Medieval Towns in the Romanian Principalities. Brill, 2010, p. 267. ISBN 9789004180109.

## Bibliografia addicional

* Ion Mușlea, Șcheii de la Cergău și folclorul lor, Cluj 1928.
* Милетич, Любомир. «В Чергед». A: Изследвания за българите в Седмиградско и Банат (en búlgar). София: Наука и изкуство, 1987, p. 71.
* Балкански, Т. Трансилванските (седмиградските) българи. Етнос. Език. Етнонимия. Ономастика. Просопографии (en búlgar). Велико Търново: ИК "Знак '94", 1996.
# Zhang Ping (Escriptor)

Zhang Ping (xinès simplificat: 张平) (Comtat de Xingjiang - 1953) polític, editor i escriptor xinès. Premi Mao Dun de Literatura de l'any 2000 per la seva obra 抉择, traduïda a lànglès com The Choice, o Decision. Ha desenvolupat la major part de la seva carrera política i literària a la província de Shanxi.

## Biografia

Zhang Ping va néixer el novembre de 1953 al comtat de Xingjiang, província de Shanxi (Xina).
Els primers estudis els va fer a escoles del districte de Yuencheng a la província de Shanxi. Després va estudiar a la Universitat Normal de Shanxi, on es va graduar el 1982, especialitzant-se en llengua xinesa al Departament de Llengua i Cultura Xinesa.
Durant un temps va exercir de professor a l'escola Dongjie al comtat de Xinjiang, Shanxi.

### Carrera política

El 1986 es va unir Zhang va unir a la Lliga Democràtica de la Xina, on va ser-ne el vicepresident el períodes del 2002 al 2008 i el 2017 va ser reelegit.
Del 2008 al 2013 ha ocupat el càrrec de Vicegovernador del Govern Popular Provincial de Shanxi.
Membre del 9è, 10è i 11è Comitè Central del Partit Comunista Xinès.

### Carrera literària

Zhang va començar a publicar obres el 1981 i el 1985 va entrar a l'Associació d'Escriptors de la Xina, on ha ocupat diversos càrrecs directius.
De 1982 a 1986, Zhang va treballar com a editor a Pingyang Literature and Art (平阳文艺) de la Federació de Cercles Literaris i Artístics al districte de Linfen, província de Shanxi.
Ha rebut molts premis de caracter oficial,com el 7è Premi Nacional de Contes Breus Excel·lents, el primer Premi de Literatura Shanxi Zhao Shuli, el 6è Premi de Literatura Zhuang Chongwen, el 5è Premi de Literatura Contradictòria. i el "Five One Project Award atorgat pel "Central Propaganda Departament".

## Obres destacades

* 2000: 抉择 (The Choice)
* 天网 (Skynet)
* 凶犯 (The Murderer) Adaptada al cinema amb el títol de "Tengu/ The Forest Gang" i guanyadora de diversos premis com el Gran Premi del Jurat del Festival Internacional de Cinema de Xangai de l'any 2006.
* 少男少女 (Boys and Girls)
* 十面埋伏 (Ambush From All Sides)
* 国家干部 (National Cadre)
* 2018: 重新生活 (Living Again)
* 重新生活 (Re-Life)
* 2020: 生死守护 (Guardian of Life and Death)

## Referències

* ↑ No confondre amb la Regió Autònoma Xingjiang
* ↑ 新民周刊. «“人民作家”张平反腐新作《生死守护》亮相2020上海书展_手机网易网», 16-08-2020. [Consulta: 4 gener 2022].
* 1 2 «张平_中国作家网». [Consulta: 4 gener 2022].
* ↑ «百度百科_全球领先的中文百科全书». [Consulta: 4 gener 2022].
* 1 2 3 «张平». [Consulta: 4 gener 2022].
# ¿Dónde se nacionaliza la marea?

¿Dónde se nacionaliza la marea? és una pel·lícula documental espanyola del 2010 dirigida per Carlos Benpar, coautor del guió amb Lilibeth Echeverry, qui hi ha descrit la seva experiència real i on critica la burocràcia. Ha estat doblada al català.

## Sinopsi

Es tracta d'un documental basat en fets reals. En el marc del Festival Internacional de Cinema de Cartagena de Indias, una jove colombiana cantant de hip-hop anomenada Lili coneix un director de cinema espanyol que li proposa fer una prova a Barcelona i li envia una carta d'invitació notarial. Tot i que Lili reuneix tots els requisits exigits per viatjar a Espanya li deneguen la visa per no tenir en el seu compte bancari la quantitat mínima exigida. Una dona misteriosa li oferix la seva ajuda i le presenta Don Silvestre, qui li assegura que li facilitarà un visat si en el seu viatge a Espanya porta droga al seu cos. Durant el seu viatge a Barcelona en avió se li apareix un nen en somnis que li pregunta On es nacionalitza la marea?.

## Repartiment

* Esther Bové ... Dona
* Carlos Civis ... Policia
* Jairo Cruz ... Jairo
* Lilibeth Echeverry ... Lilibeth
* Joan Estrada ... Funcionari
* Oscar Mario Estrada ... Bibliotecari
* Anna Gonzalvo ... Actriu

## Nominacions

Als Premis Gaudí de 2011 va rebre tres nominacions: Millor documental, Millor actriu secundària (Esther Bové) i Millor música original (Xavier Oró i Pep Solórzano).

## Referències

* ↑ El cine y la burocracia, '¿Dónde se nacionaliza la marea?', El Periódico, 20 d'agost de 2010
* ↑ ¿Dónde se nacionaliza la marea?, esadir.cat
* ↑ ¿Dónde se nacionaliza la marea? a catalanfilms.cat
* ↑ ¿Dónde se nacionaliza la marea?, Fotogramas
* ↑ ¿Dónde se nacionaliza la marea? al web de l'Acadèmia del Cinema
# Édouard Thilges

Édouard Thilges (Clervaux, 17 de febrer de 1817 - Ciutat de Luxemburg, 9 de juliol de 1904) fou un polític i jurista luxemburguès, primer ministre de Luxemburg durant més de tres anys del 20 de febrer de 1885 al 22 de setembre de 1888, va ser també ministre d'Afers Exteriors durant la mateixa data.

## Biografia

De 1833 a 1838 va estudiar dret a les universitats de Brussel·les i Lieja. El 1841 va rebre el doctorat al tribunal del Diekirch. Del 22 de setembre de 1854 al 21 de maig de 1856 va ser l'Administrador General d'Assumptes Comunals. Durant diversos períodes entre 1857 i 1904, va ser membre i president Consell d'Estat.

## Honors

* Gran Creu de l'Orde de la Corona de Roure (promoció 1888)

## Referències

* ↑ «Les gouvernements du Grand-Duché de Luxembourg depuis 1848. Le gouvernement Thilges» (en francès) p. 48-49. Gouvernement.lu. Arxivat de l'original el 2006-07-09. [Consulta: 12 agost 2015].
* ↑ Edouard Thilges op luyemburgensia.bnl.lu
# Óscar Gamazo Micó

Óscar Gamazo Micó (Gandia, 17 d'abril de 1976) és un advocat i polític valencià, diputat al Congrés dels Diputats en la XII legislatura.
Es llicencià en Dret a la Universitat de València, on va obtenir un postgrau de Protocol Institucional i Empresarial. Tot i que és advocat col·legiat, no ha exercit degut a la seva dedicació a la política. Militant del Partido Popular des de 1994, des de 1995 ha ocupat diversos càrrecs com cap de Nuevas Generaciones a Gandia i assessor jurídic del partit a la Diputació Provincial de València. De 2000 a 2003 fou regidor a l'ajuntament de Gandia i des de les eleccions municipals espanyoles de 2007 ha estat regidor de l'ajuntament de Potries. Ha estat elegit diputat a les eleccions generals espanyoles de 2016.

## Referències

* ↑ El PP da un espaldarazo a Óscar Gamazo al incluirle en la lista de Valencia al Congreso, Las Provincias, 11 de novembre de 2015
* ↑ Fitxa del Congrés dels Diputats
* ↑ Estos son los quince diputados electos por la circunscripción de Valencia valenciaplaza.com